OSHO

SZABADSÁG

MERJ ÖNMAGAD LENNI!

ÉDESVÍZ KIADÓ
BUDAPEST

A fordítás az alábbi kiadás alapján készült:

Osho / Freedom – The Courage to Be Yourself

St. Martin’s Griffin, 2004

Fordította

Kovács Ivett

Szerkesztette

Szilasi Éva

Copyright © OSHO International Foundation, Switzerland, 2004
www.osho.com/copyrights

Hungarian translation © Kovács Ivett, 2007

Hungarian edition © Neemtree Corporation AG., 2015

Cover design © Neemtree Corporation AG., 2015

OSHO az Osho International Foundation által bejegyzett védjegy,
használata engedélyezve.

A könyv tartalma Osho előadássorozatának szerkesztett változata. Osho minden előadása teljes egészében kiadásra került könyv formájában, s az eredeti audiofelvételek is elérhetők. A hangfelvételek és a teljes írásos archívum elérhető az Osho Library internetes oldalán: www.osho.com

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve az internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Édesvíz Kiadó Kft.

Elektronikus változat
Békyné Kiss Adrien

ISBN 978-963-529-180-9 (epub)

ISBN 978-963-529-174-8 (mobi)

A szabadság azt a képességet jelenti, hogy a szükségnek megfelelően mondunk igent vagy nemet, és csendben maradunk, ha semmire nincs szükség – csendben maradunk, nem mondunk semmit. Amikor e három dimenzió mindegyike elérhető, az a szabadság.

Osho

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az e-book kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Előszó

A szabadság három dimenziója

A szabadság háromdimenziós jelenség. Az első a fizikai dimenzió. Lehetsz rabszolgaságban fizikailag – évezredeken át árusítottak embereket a piacon, más árucikkekhez hasonlóan. A világon mindenütt létezett rabszolgaság. Sokan nem kaptak emberi jogokat; tulajdonképpen nem is tekintették őket emberi lénynek, alsóbbrendűnek gondolták őket. Indiában például ott vannak a szúdrák, az érinthetetlenek. India nagy része még mindig rabszolgaságban él; ma is vannak részei az országnak, ahol ezek az emberek nem járhatnak iskolába, nem kezdhetnek más szakmába, csupán abba, amit a hagyomány kijelölt nekik ötezer évvel ezelőtt. Úgy tartják, ha megérinted őket, már azzal tisztátalanná válsz; azonnal fürdőt kell venned. Még ha nem is a személyt érinted meg, csupán az árnyékát – akkor is le kell fürdened.

A nők testét sehol a világon nem tekintik egyenrangúnak a férfiak testével. A nő nem olyan szabad, mint a férfi. Kínában évszázadokon át joga volt a férjnek megölni a feleségét bármiféle büntetés nélkül, mert a feleség a vagyonához tartozott. Éppúgy, ahogy összetörheted a székedet vagy felégetheted a házadat – hiszen a te széked, a te házad –, a feleséged is a tiéd volt. A kínai törvényben nem létezett büntetés a férj számára, ha megölte a feleségét, mert a feleséget lélek nélkülinek gondolták. Mindössze szaporító gépezet volt – gyermek-előállító gyár.

Tehát van fizikai rabszolgaság, és van fizikai szabadság – amikor a tested nincs leláncolva, nem tekintik alacsonyabb rendűnek mások testénél, egyenlőség uralkodik a testeket illetően. Ez a szabadság azonban még ma sem áll fenn mindenütt. Egyre elterjedtebb, de még nem jelent meg mindenütt.

A test szabadsága azt fogja jelenteni, hogy nem tesznek különbséget fekete és fehér között, férfi és nő között, nem létezik semmiféle megkülönböztetés a testek tekintetében. Senki sem tiszta vagy tisztátalan; minden test egyforma.

Ez a szabadság lényegi alapja.

Azután következik a második dimenzió: a pszichológiai szabadság. Nagyon kevés egyén van a világon, aki pszichológiailag szabad… Mert mohamedánként vagy hinduként nem vagy pszichológiailag szabad.

Eleve rabszolgának neveljük a gyermekeinket – politikai, társadalmi, vallási ideológiák rabszolgájává. Nem adjuk meg nekik az esélyt, hogy önállóan gondolkodjanak, önállóan keressenek.

Meghatározott formába kényszerítjük az elméjüket. Különböző dolgokkal tömjük tele az elméjüket, olyan dolgokkal, amelyeket még mi sem tapasztaltunk meg. Azt tanítják a szülők a gyermekeiknek, hogy van Isten – miközben semmit sem tudnak Istenről. Azt mondják a gyermekeiknek, hogy van mennyország és pokol – miközben semmit sem tudnak mennyországról és pokolról.

Olyan dolgokat tanítasz a gyermekeidnek, melyeket te magad sem ismersz. Kondicionálod az elméjüket, mert a tiédet is kondicionálták a szüleid. Így öröklődik tovább a betegség egyik generációról a másikra.

A pszichológiai szabadság akkor válik lehetővé, amikor megengedik a gyermekeknek, sőt segítenek nekik abban, hogy intellektuálisabbá, intelligensebbé, tudatosabbá és éberebbé fejlődjenek. Semmilyen hiedelmet nem adnak át nekik, nem tanítanak semmiféle hitet, viszont maximálisan az igazság keresésére ösztönöznek. És már a kezdet kezdetétől arra emlékeztetik őket: „A saját igazságod, a saját felfedezésed fog felszabadítani; semmi más nem tudja ezt megtenni.”

Az igazságot nem lehet kölcsönvenni. Nem lehet könyvekből megtanulni. Senki sem mesélheti el neked. Ahhoz, hogy belenézhess a létezésbe és rátalálhass az intelligenciádra, önmagadnak kell azt fejlesztened.

Ha egy gyermeket meghagynak nyitottnak, fogékonynak, ébernek, és keresésre ösztönzik, birtokolni fogja a pszichológiai szabadságot, amivel hatalmas felelősségtudat jár. Nem kell megtanítanod neki; megérkezik a pszichológiai szabadság. Ő pedig hálás lesz neked. Máskülönben minden gyerek haragszik a szüleire, amiért tönkretették; elpusztították a szabadságát, kondicionálták az elméjét. Még mielőtt bármilyen kérdést feltehetett volna, megtöltötték az elméjét válaszokkal, melyek mindegyike hamis – hiszen nem a saját tapasztalatán alapulnak.

Az egész világ pszichológiai rabságban él.

A harmadik dimenzió pedig a szabadság legvégső foka – mely tisztában van azzal, hogy nem test vagy, nem elme, hanem csupán tiszta tudatosság. Ez a tudás a meditáció révén érkezik el. Elkülönít a testedtől, elkülönít az elmédtől, és legvégül ott maradsz tiszta tudatosságként, tiszta éberségként. Ez a spirituális szabadság.

Ez a szabadság három alapvető dimenziója az egyén számára.

A közösségnek nincs lelke, nincs elméje. A közösségnek még teste sincs; az csupán egy elnevezés. Csupán egy szó. A közösségnek nincs szüksége szabadságra. Amikor minden egyén szabad, szabad lesz a közösség. Bennünket azonban lenyűgöznek a szavak, olyannyira, hogy elfelejtjük: a szónak nincs szubsztanciája. Közösség, társadalom, gyülekezet, vallás, egyház – ezek mind szavak. Nincs mögöttük semmi valós.

Eszembe jut erről egy kis történet, az Alice Csodaországban című könyvben olvashatjuk. Alice eljut a királynő palotájába. Amikor megérkezik, a királynő megkérdezi tőle:

– Találkoztál valakivel a hozzám vezető úton?

A kicsi lány azt feleli: – Senkivel.

A királynő úgy értelmezi, hogy ez a „senki” valaki volt, ezért megkérdezi:

– De akkor hogyan lehetséges, hogy Senki még nem ért ide?

A kislány így válaszol:

– Asszonyom, a senki az senki!

A királynő ráripakodik:

– Ne légy ostoba! Értem én: a Senki nyilvánvalóan senki, de akkor is ide kellett volna érnie előtted. Úgy tűnik, nincs senki, aki lassabban jár nálad!

Alice sértetten ellenkezik:

– Óriási tévedés! Nincs senki, aki gyorsabban jár nálam!

És így megy tovább a párbeszéd. A „senki” mindvégig valakivé válik, és Alice képtelen meggyőzni a királynőt arról, hogy a „senki” az senki.

Közösség, társadalom – ezek mind csupán szavak. Ami valóban létezik, az az egyén; máskülönben gondok lennének. Mi a szabadsága a Rotary Clubnak? Mi a szabadsága a Lions Clubnak? Ezek csupán nevek.

A közösség nagyon veszélyes fogalom. A közösség nevében áldozzák fel az egyént, a valós egyént. Én ezt végtelenül ellenzem.

A nemzetek egyéneket áldoznak fel a nemzet nevében – pedig a „nemzet” csupán egy szó. A térképen meghúzott vonalak nincsenek ott a Földön. Mindössze a te játékaid. A térképre húzott vonalak miatt mégis emberek milliói halnak meg – valós emberek halnak meg valótlan vonalakért. Te pedig hősöket csinálsz belőlük, nemzeti hősöket!

Ezt a közösségfogalmat teljesen el kell pusztítani; máskülönben így vagy úgy folytatni fogjuk az egyének feláldozását. A vallás és a vallásháborúk nevében is egyéneket áldozunk fel. A vallásháborúban életét vesztő mohamedán tudja, hogy biztosan a Paradicsomba jut. Azt mondta neki a pap: „Ha az iszlámért halsz meg, egészen biztosan a Paradicsomba jutsz, részed lesz minden gyönyörűségben, amit valaha is képzeltél. És az a személy, akit meggyilkolsz, szintén a Paradicsomba jut, mert egy mohamedán ölte meg. Megtiszteltetés a számára, tehát nem kell bűntudatot érezned amiatt, hogy embert öltél.” A keresztényeknek keresztes hadjárataik vannak – dzsihád, vallásháború –, emberek ezreit gyilkolják meg, megégetnek élő emberi lényeket. Miért? Valamiféle közösség miatt – a kereszténységért, a buddhizmusért, a hinduizmusért, a kommunizmusért, a fasizmusért, bármiért. Elegendő néhány bármilyen közösséget képviselő szó, és az egyén feláldozható.

Semmi nem indokolja a közösségek létezését: elegendőek az egyének. És ha az egyéneknek van szabadságuk, ha pszichológiailag és spirituálisan szabadok, akkor természetes módon a közösség is szabad lesz spirituálisan.

A közösséget az egyének alkotják, nem megfordítva. Azt mondják, az egyén csupán a közösség része – ez nem igaz. Az egyén nem csupán a közösség része; a közösség egyszerűen egy szimbolikus szó az egyének találkozására. Ők nem részei semminek; függetlenek maradnak. Önálló egységek maradnak, nem válnak a közösség részévé.

Ha valóban a szabadság világát akarjuk, akkor meg kell értenünk: a közösség nevében már annyi mészárlás történt, hogy éppen ideje felhagyni vele. Minden közösségnek el kell veszítenie múltbéli nagyságát. Az egyéneknek kell hordozni a legnagyobb értéket.

Szabaddá válni valamitől, nem valódi szabadság. Én nem arról a szabadságról beszélek, amikor megtehetsz bármit, amit akarsz. Az én szememben a szabadság azt jelenti, hogy önmagad vagy.

Nem arról van szó, hogy megszabadulsz valamitől. Az nem szabadság, mert mindig kapott dolog; oka van. Az a dolog, amitől függőségben érezted magad, még ott van a szabadságodban. A lekötelezettje vagy. Nélküle nem lennél szabad.

Ha bármit megtehetsz, amit akarsz, az sem szabadság, mert a „cselekvés” vágya, kívánsága az elmében születik – és az elme a béklyód.

A valódi szabadság a választás nélküli éberségből születik, és ebben az állapotban a szabadság nem függ sem dolgoktól, sem cselekvéstől. A választás nélküli éberséget követő szabadságban egyszerűen önmagad vagy. Már most is önmagad vagy, így születtél; ezért ez nem függ semmi mástól. Senki sem adhatja oda neked, és senki sem veheti el tőled. A kard levághatja a fejedet, de nem vághatja le a szabadságodat, a lényedet.

Ez egy másik megfogalmazása annak, hogy összpontosult vagy; a természetes, egzisztenciális énedben gyökerezel. Nincs semmi köze a külvilághoz.

A dolgoktól való megszabadulás a külvilág függvénye. A valami megtételére irányuló szabadság is a külvilág függvénye. De ha szabadon abszolút tiszta lehetsz, az nem függ semmilyen rajtad kívül álló dologtól.

Szabadnak születtél. De arra neveltek, hogy feledkezz meg róla.

A nevelés egymásra rakódó rétegei bábbá tettek. A zsinórok valaki más kezében vannak. Ha keresztény vagy, báb vagy. A zsinórjaidat egy olyan Isten tartja a kezében, aki nem létezik, ezért Istent képviselő próféták, messiások igyekeznek megadni neked a létezésének érzését.

Ők nem képviselnek senkit, mindössze egoista emberek – de az ego is bábbá akar alacsonyítani téged. Megmondják, hogy mit tegyél: például közvetítenek feléd tízparancsolatot. Ők adják neked a személyiségedet – hogy keresztény, zsidó, hindu, mohamedán vagy.

Ők adják neked az úgynevezett tudásodat. Persze a hatalmas teher alatt, amit már gyermekkorod kezdetétől halmoznak rád – a Himalája nagyságú teher alatt, amit cipelsz –, ott rejtőzik elnyomva a természetes éned. Ha le tudnád dobni magadról az egész neveltetésedet, ha végig tudnád gondolni, hogy nem vagy sem kommunista, sem fasiszta, nem vagy sem keresztény, sem mohamedán…

Nem születtél kereszténynek vagy mohamedánnak; tiszta, ártatlan tudatosságnak születtél. Szabadság alatt én azt értem, hogy újra abban a tisztaságban, abban az ártatlanságban, abban a tudatosságban létezel.

A szabadság az élet legvégső élménye. Afölött nincs semmi. És a szabadságod számtalan virágot fakaszt benned.

A szeretet a szabadságod kivirágzása. Az együttérzés a szabadságod egy másik virága.

Minden, ami értékes az életben, a lényed ártatlan, természetes állapotában virágzik ki.

Tehát ne kapcsold össze a szabadságot a függetlenséggel. Független csak valamitől vagy valakitől lehetsz. Ne kapcsold össze a szabadságot azokkal a dolgokkal, amiket meg akarsz tenni, mert az az elme nem te vagy. Azáltal, hogy valamilyen cselekvést akarsz, kívánsz, a saját akarásod és vágyad kötelékeibe kerülsz. Azzal a szabadsággal, amiről én beszélek, egyszerűen csak vagy – tökéletes csendben, nyugalomban, szépségben, üdvösségben.

A rabszolgaság gyökereinek megértése

Ahhoz, hogy totálisan szabadok legyünk, totálisan ébernek kell lennünk, mert a kötelékeink a tudattalanunkban gyökereznek; nem kívülről érkeznek. Senki sem veheti el tőled a szabadságodat. Téged elpusztíthatnak, de a szabadságodat nem lehet elvenni tőled, hacsak te nem adod oda. A legvégső elemzés megmutatja, hogy azért vész el a szabadságod, mert te magad akarod így. Te vágysz a függőségre, te vágysz arra, hogy eldobd az „önmagad lenni” felelősségét, emiatt nem vagy szabad.

Abban a pillanatban, hogy vállalod a felelősséget önmagadért… De ne feledd, az nem mind rózsa, tövisek is vannak benne; nem mind édes, számtalan keserű pillanatot rejt. Az édeset mindig kiegyensúlyozza a keserű, mindig azonos arányban érkeznek. A rózsákat a tövisek egyensúlyozzák ki, a nappalt az éjszaka, a nyarat a tél. Az élet egyensúlyt tart az ellentétes pólusok között. Tehát csupán az lehet szabad, aki készen áll elfogadni a felelősséget azért, hogy önmaga legyen, annak minden szépségével, keserűségével, örömével, szenvedésével. Csupán az ilyen ember lehet szabad…

Éld meg minden szenvedésében és minden eksztázisában – mindkettő a tiéd. És sose feledd: nem létezhet eksztázis szenvedés nélkül, nem létezhet élet halál nélkül, és nem létezhet öröm szomorúság nélkül. Ilyenek a dolgok – semmit sem tehetünk ellene. Ez a dolgok legvégső természete, legvégső Taója.

Fogadd el a felelősségét annak, hogy önmagad vagy – olyan, amilyen: mindazzal, ami jó, és mindazzal, ami rossz, mindazzal, ami csodálatos, és mindazzal, ami nem csodálatos. Abban az elfogadásban bekövetkezik az átlépés, és szabaddá válsz.

A társadalom és az egyén szabadsága – beszélgetés

Úgy tűnik, a társadalmi szabályok az emberi lények alapvető szükségletei. Mégsem segített még soha egyetlen társadalom sem az embernek abban, hogy megvalósítsa önmagát. El tudnád magyarázni, miféle viszony áll fenn az egyén és a társadalom között, és hogyan segíthetik egymás fejlődését?

Ez nagyon összetett kérdés, de nagyon alapvető is. A létezés egészében csupán az embernek van szüksége szabályokra. Semmilyen más állatnak nincs szüksége rájuk.

Az első dolog, amit érteni kell, hogy a szabályokban van valami mesterséges. Azért igényli őket az ember, mert már elhagyta az állati létet, de még nem vált emberré; a tornácon áll. Ez adja a szabályok iránti igényt. Ha állat lenne, nem lenne rájuk szüksége. Az állatok tökéletesen megvannak szabályok, alkotmányok, törvények, bíróságok nélkül.

Ha az ember valóban emberré válik – nem csupán nevében, hanem valójában is –, semmilyen szabályra nem lesz szüksége. A mai napig nagyon kevesen ismerik ezt fel.

Az olyan embereknek például, mint Szókratész, Zarathusztra vagy Bódhidharma, nincs szükségük szabályokra. Elég éberek ahhoz, hogy ne okozzanak másoknak kárt. Nincs szükség törvényekre, alkotmányra. Ha az egész társadalom odáig fejlődik, hogy hiteles emberek alkotják, akkor szeretet lesz, törvény azonban nem.

A problémát az jelenti, hogy az embernek szüksége van szabályokra, törvényekre, kormányokra, bíróságokra, hadseregekre, rendőrségre, mert már elvesztette az állati lét természetes viselkedését, de még nem nyerte el új, természetes állapotát. A kettő között áll. Nincs sehol, káoszban él. A káosz irányításához szükségeltetnek ezek a dolgok.

A problémát tovább bonyolítja, hogy az emberek irányítására kifejlesztett erők – vallások, államok, bíróságok – túlságosan nagy hatalmúvá váltak. Hatalmat kellett adni nekik; máskülönben hogyan irányítanák az embereket? Tehát saját magunkat döntöttük egyfajta rabságba. Most, hogy ezek az intézmények nagy hatalomhoz jutottak, nem akarják eldobni szerzett érdekeltségeiket. Nem akarják az ember fejlődését.

Azt kérdezed, hogyan tudna fejlődni az ember és a társadalom, az egyén és a társadalom? Egyáltalán nem érted a problémát. Ha fejlődik az egyén, feloszlik a társadalom. Ez utóbbi csupán azért létezik, mert nem engedik fejlődni az egyént. Mindezek az erők évszázadokon át irányították az embert, élvezték a hatalmukat és a presztízsüket. Nem hajlandók megengedni, hogy fejlődjön az ember, nem hagyják, hogy felnőjön addig a pontig, amikor ők és az intézményeik feleslegessé válnak. Számtalan helyzet van, ami segít ennek megértésében.

OSHO

Nők könyve

„ Én azt szeretném, ha a nő igazi nővé válna,
mert nagyon sok minden függ tőle.”

269 oldal
Keresd a weboldalunkon!
www.edesviz.hu

E-könyv
formátumban is kapható!

Osho a maga sajátos megvilágításában tükrözi a női szerepeket: hogyan gondolkodnak, alkotnak és állnak helyt az élet sodrásában. Könyve sorra veszi az élet minden területét, beszél szeretetről, szerelemről, szexualitásról, házasságról, kapcsolatokról, anyaságról, családról és öregkorról. Megerősítő és mély gondolatok, melyeket minden nőnek el kellene olvasnia, hogy kiteljesedjen, és nőiségét valóban megélje.

OSHO

Bátorság

A félelemnélküliség művészete

209 oldal
Keresd a weboldalunkon!
www.edesviz.hu

E-könyv
formátumban is kapható!

Az élet szüntelenül áramlik, ezer és ezer kétség között. Ebben rejlik a szabadsága. Ne nevezd ezt bizonytalanságnak, se félelemnek. Osho szerint a bátorság nem azonos a félelem hiányával, inkább szembenézés a jelenlétével. A kötet számos meditációs technikát is tartalmaz, amelyek segítenek megbarátkozni félelmeinkkel.

OSHO

Intimitás

A bizalom művészete

197 oldal
Keresd a weboldalunkon!
www.edesviz.hu

E-könyv
formátumban is kapható!

Bizalmas viszonyra vágyunk, kapcsolataink alapja az intimitás. E nélkülözhetetlen értéknek fontos része, de nem egésze a szexualitás és a testi érintkezés. Sokkal fontosabb, hogy legbensőbb érzéseinket és sebezhetőségünket megosszuk és vállaljuk mások előtt is. Ha a sebeket nem tárjuk fel, sosem fognak begyógyulni. Osho lépésről lépésre bemutatja, miként erősíthetjük meg kapcsolatainkat őszinteséggel és bizalommal. Ne hagyjuk, hogy a valódi intimitás kimaradjon az életünkből.

OSHO

Hírnév, vagyon és becsvágy

A siker valódi jelentése

252 oldal
Keresd a weboldalunkon!
www.edesviz.hu

Ha zöldebbnek szeretnéd látni a füvet, felesleges átbámulni a kerítés túloldalára! Az önmagadban rejlő lehetőségeket kell kiaknáznod, s akkor egyszerre úgy találod, hogy minden elégedetlenséged elillant. Felesleges lesz többé bármivé is válnod – éppen elegendő vagy önmagadként. Mindenki elegendő.

OSHO

Hatalom, politika és változás

Osho megfordítja a közismert bölcsességet,
miszerint „a hatalom korrumpál”.

254 oldal
Keresd a weboldalunkon!
www.edesviz.hu

Osho megvizsgálja, honnan származik a hatalomvágy: legyen szó akár politikáról, akár mindennapi kapcsolatainkról. Olyan jövőt képzel el, amelyben a párkapcsolatok és a társadalom nem a mások fölött gyakorolt hatalmon, hanem egymás egyediségének tiszteletben tartásán és elismerésén alapul.

OSHO

ZEN TAROT kártya

Transzcendens Zen Játék
79 lapos kártyacsomag útmutató könyvecskével

Keresd a weboldalunkon!
www.edesviz.hu

Amikor kétséggel és bizonytalansággal telinek látjuk az életet, szeretnénk találni egy biztos fogódzót, egy útmutatót. Az Osho-féle Zen Tarot nem hagyományos tarot-kártya, ugyanis rendeltetése nem a jövendölés. A jelent tükrözi, az itt és most pillanatát mutatva meg. A kártyák rendszere a zen bölcsességére épül, amely szerint külvilágunk történései saját gondolatainkat és érzéseinket tükrözik.

ÉDESVÍZ WEBÁRUHÁZ
AKCIÓK • INFORMÁCIÓK

csomagkuldo@edesviz.hu
00-36-1-320-3642
www.edesviz.hu

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ MAGAZIN
EZOTÉRIA • SPIRITUALITÁS • ÉLETMÓD

Interjúk a szerzőkkel, érdekességek a könyvtémákról csak nálunk!

www.edesviz.hu